பெர்வீன் ரகுமான்

பெர்வீன் ரகுமான்  (Perween Rahman) பாக்கித்தான் நாட்டைச் சேர்ந்த ஒரு  சமூக ஆர்வலராவார். ஓராங்கி  விமானி  திட்ட ஆராய்ச்சி மற்றும் பயிற்சி நிறுவனத்தில் இவர் இயக்குநராகப் பணிபுரிந்தார்.  2013 ஆம் ஆண்டு மார்ச்சு மாதம் 13 அன்று கொலை செய்யப்பட்டார்.

சுயசரிதை 
பெர்வீன் ரகுமான் 1957 ஆம் ஆண்டு சனவரி  மாதம் 22 ஆம் தேதியன்று  டாக்காவில் பிறந்தார். பின்னர் கிழக்கு பாத்கித்தானில் வளர்ந்தார். இப்போது அது வங்காளதேசம் என்றழைக்கப்படுகிறது. 1971 ஆம் ஆண்டு கிழக்கு பாக்கித்தானில் நடந்த உள்நாட்டுப் போரைத் தொடர்ந்து  இப்பிகாரி குடும்பம் கராச்சிக்கு சென்றது.     1982 ஆம் ஆண்டு  தாவூத் பொறியியல் மற்றும் தொழில்நுட்பக் கல்லூரியில்  பெர்வீன் கட்டிடக்கலையில் பட்டம் பெற்றார்.  நெதர்லாந்தின் ரோட்டர்டாமில் உள்ள வீட்டு ஆய்வுகள் நிறுவனத்தில் 1986 ஆம் ஆண்டில்  வீட்டுவசதி, கட்டிடம் மற்றும் நகர்ப்புற திட்டமிடலில் முதுகலை பட்டயம் பெற்றார். அக்தர் அமீத் கான் 1983 ஆண்டு ஒராங்கி விமானி திட்டத்தின் இணை இயக்குநராக நியமிக்கப்படுவதற்கு முன்பு இவர் ஒரு தனியார் கட்டிடக்கலை நிறுவனத்தில் பணிபுரிந்தார். அங்கு இவர் வீட்டுவசதி மற்றும் சுகாதாரத் திட்டங்களை நிர்வகித்தார்.  1988 ஆம் ஆண்டு ஓரங்கி விமானி திட்டம் நான்கு அமைப்புகளாகப் பிரிக்கப்பட்டது, மேலும் பெர்வீன் ரகுமான் திட்ட நிறுவனத்தின் இயக்குனரானார்.  கல்வி, இளைஞர் பயிற்சி, நீர் வழங்கல் மற்றும் பாதுகாப்பான வீட்டுவசதி போன்ற திட்டங்களை பெர்வீன் நிர்வகித்தார். 

1989 ஆம் ஆண்டில் இவர் கராச்சியில் இலாப நோக்கமற்ற நகர்ப்புற ஆதார மையத்தை  நிறுவினார். மேலும் குறைந்த வருமானம் கொண்ட வீட்டு வசதிக்கு  அர்ப்பணிக்கப்பட்ட சைபான் என்ற மற்றொரு இலாப நோக்கமற்ற மையத்திற்கும் ஓராங்கி நுண்நிதி நிறுவனத்திற்கும் ஒரு பகுதியாக இது இருந்தது. 

கராச்சியில் அமைந்துள்ள கராச்சி பல்கலைக்கழகம், நாதிர்சா எடுல்யி தின்சா பல்கலைக்கழகம், சிந்து சமவெளி கலை மற்றும் கட்டிடக்கலை பள்ளி மற்றும் தாவூத் பொறியியல் மற்றும் தொழில்நுட்பக் கல்லூரி ஆகியவற்றில் கல்வி நிறுவனங்களில் பெர்வீன் ரகுமான் கல்வி கற்பித்தார். 

ஆசிரியரும்  புத்தக எழுத்தாளருமான  அகிலா இசுமாயிலின் சகோதரியாக பெர்வீன் ரகுமான் அறியப்படுகிறார். .

கொலை மற்றும் விசாரணை 
மார்ச் 13, 2013 ஆம் ஆண்டு மார்ச்சு மாதம் 13 ஆம் தேதியன்று பிரவீபாத் காவல் நிலையம் அருகே பர்வீன் ரகுமான் வாகனத்தின் மீது துப்பாக்கியேந்திய நால்வர் குழு  துப்பாக்கியால் சுட்டதில் பெர்வீன் ரகுமான் கொல்லப்பட்டார், பாக்கித்தானின் ஏழைகளுக்கான நிலம் மற்றும் அடிப்படை சேவை உரிமைகளுக்காக போராடியவரின்  28 ஆண்டுகால வாழ்க்கை முடிவுக்கு வந்தது. பெர்வீன் ரகுமான் கராச்சியில் நில மாஃபியாக்கள் மற்றும் அவர்களின் அரசியல் புரவலர்களை வெளிப்படையாக விமர்சித்தார் என்பது இங்கு கவனிக்கத் தக்கதாகும். 

பெர்வீன் தனக்கு கொலை மிரட்டல் வந்ததாக கடந்த காலத்தில் புகார் செய்தார். ஒரு கட்டத்தில், ஆயுதமேந்திய சிலர் இவரது  அலுவலகங்களை தாக்கி,  ஊழியர்களை வெளியேறும்படி உத்தரவிட்டனர். 

பாக்கித்தானின் மன்செராவில் கராச்சி மற்றும் மன்செரா போலீசார் நடத்திய கூட்டு நடவடிக்கையின் போது பெர்வின் ரகுமானின் கொலையில் முக்கிய சந்தேகத்திற்குரிய  நபர் ஒருவர் கைது செய்யப்பட்டார். மன்செராவில் பப்பு காசுமிரி என்ற அகமது கான் இதற்காக  கைது செய்யப்பட்டார்.

மறுநாளே, காரி பிலால் என்ற தலிபான் செயல்பாட்டாளரை காவல்துறையினர் கண்டவுடன் சுட்டுக்  கொன்றனர்,  அவரே பெர்வீனைக் கொலை செய்த  கொலைகாரர் என்று கூறி  வழக்கை முடித்து வைத்தனர். 

2014 ஆம் ஆண்டு ஏப்ரல் மாதம் 15 அன்று பாக்கித்தானின் உச்ச நீதிமன்றம் காவல்துறை அதிகாரிகள் விசாரணையை திசைமாற்றி கையாண்டதாக  நீதி விசாரணையில் தெரியவந்த பின்னர், பெர்வீன் ரகுமானின் கொலை குறித்து புதிய விசாரணை நடத்த அதிகாரிகளுக்கு உத்தரவிட்டது.

விருதுகள் 
 நார்வேயின் ஒசுலோவில் அமைந்துள்ள சர்வதேச நீர் அகாடமியின் கெளரவ வாழ்நாள் உறுப்பினர். 
 1986 சமூகப் பணிக்கான செய்சீசு விருது 
 1994 வீட்டுவசதிக்கான தேசிய கட்டிட ஆராய்ச்சி நிறுவன விருது 
 1996 ஐநா-குடியிருப்பு  சிறந்த நடைமுறை விருது 
 1997 சமூக ஆராய்ச்சிக்கான பைசு அறக்கட்டளை விருது 
 தொழில்சார் சேவைகளுக்கான 2001 ரோட்டரி சங்க விருது. 
 2001 உலக வாழ்விட விருது.
 2013 சிதாரா – ஐ –சூயாட்டு (தைரியத்தின் ஆணை, மரணத்திற்குப் பின்) 23 மார்ச் 2013 அன்று பாக்கித்தான் சனாதிபதியால்  வழங்கப்பட்டது.

வெளியீடுகள் 
 ரகுமான், பி., & ரசீத், ஏ. (1992). சமூகத்துடன் பணிபுரிதல்: சில கோட்பாடுகள் மற்றும் முறைகள்.
 பெர்வீன் ரகுமான் (2004). கராச்சியின் கட்சி அப்பாதிகள்: 334 கட்சி அப்பாதிகளின் ஆய்வு.
 ரகுமான், 2009, கராச்சியில் நீர் வழங்கல், 
 பெர்வைசு, பெர்வீன் ரகுமான் & ஆரிஃப் அசன் (2008). கராச்சியிலிருந்து பாடங்கள்: மேம்பட்ட நகர்ப்புற சுகாதாரம் மற்றும் நீர் சேவைகளுக்கான வழக்கறிஞர் ஆர்ப்பாட்டம், ஆவணங்கள், பொருத்தம் மற்றும் உறவுகளை உருவாக்குதல் (தொகுதி. 6). எர்த்து பிரிண்ட்டு.

மேற்கோள்கள்

புற இணைப்புகள் 
 நேசனல் பப்ளிக் ரேடியோ (NPR-USA) இணையதளத்தில் துப்பாக்கி ஏந்தியவர்களின் ஏழை கொலைக்கான பாக்கித்தான் வழக்கறிஞர்
 விமியோ இணையதளத்தில் பெர்வீன் ரகுமான் வீடியோ பேட்டி
 சர்வதேச சுற்றுச்சூழல் மற்றும் மேம்பாட்டு நிறுவனம் இணையதளத்தில் பெர்வீன் ரகுமான் மறைவு
1957 பிறப்புகள்
2013 இறப்புகள்